钦定古今图书集成/明伦汇编/氏族典/第303卷 > 梁梦龙
## 钦定古今图书集成/明伦汇编/氏族典/第303卷 > 梁梦龙

按《明外史梁梦龙传》：“梦龙，字乾吉，真定人。嘉靖三十
二年进士，改庶吉士，授兵科给事中，历吏科都给事，
擢顺天府丞。坐京察拾遗，出为河南副使，三迁河南
右布政使。隆庆四年，擢右佥都御史，巡抚山东。明年
迁右副都御史，移抚河南。神宗初，张居正当国。梦龙
其门下士，品故下中，尤善媚。居正特爱之，召为户部”
右侍郎，寻改兵部。五年以兵部左侍郎进右都御史，
总督蓟、辽、保定军务。前后奏“永莫堡、丁字泊、马兰峪、
养善木、红土城、宽奠、广宁右屯、锦义、大宁堡”诸捷，累敕奖励，就加兵部尚书。以修筑黄花镇、古北口边墙，
加太子少保，召掌部务。寻录防边功，加太子太保。十
年，居正殁，张四维为政。虑四维逐己，乃行金、“冯保”遂
迁吏部尚书。逾月，御史江东之、邓练、赵楷劾之，遂令
致仕。家居十九年卒。崇祯末，追谥《贞敏》。